תקנות אוויר נקי (זיהום אוויר מכלי רכב) (תיקון), התשע"ח–2018

|  |  |  |
| --- | --- | --- |
|  |  | בתוקף סמכויותיי לפי סעיפים 4, 35(א), 37 ו-81 לחוק אוויר נקי, התשס"ח–2008[[1]](#footnote-2), וסעיף 10א לחוק רישוי עסקים, התשכ"ח–1968[[2]](#footnote-3) לאחר התייעצות עם שר התחבורה והבטיחות בדרכים, עם שר האנרגיה ועם שר הבריאות, לפי העניין, ובאישור ועדת הפנים והגנת הסביבה של הכנסת לפי סעיף 2(ב) לחוק העונשין, התשל"ז–1977[[3]](#footnote-4), אני מתקין תקנות אלה: |
| תיקון הפתיח |  | בפתיח לתקנות אוויר נקי (זיהום אוויר מכלי רכב), התשע"ב–2012[[4]](#footnote-5) (להלן – התקנות העיקריות), במקום "37(א)" יבוא "37". |
| תיקון תקנה 1 |  | בתקנה 1 לתקנות העיקריות –  |
|  |  |  | 1. אחרי הגדרת "מנהל אגף הרכב" יבוא:
 |
|  |  |  |  | ""מסנן חלקיקים" – מסנן המותקן במערכת הפליטה של רכב ומפחית את מספר החלקיקים העדינים המרחפים (S.P.M) הנפלטים מהרכב בשיעור של 98 אחוזים לפחות, מסוג שניתן לגביו אישור על שיעור ההפחתה האמור מאחד הגופים המפורטים בתוספת השלישית;"; |
|  |  |  | 1. אחרי הגדרת "רכב" יבוא:
 |
|  |  |  |  | ""רכב כבד ישן" – רכב שמותקן בו מנוע דיזל מהסוגים המנויים בפרטים 7 עד 9 לתוספת השנייה, ששנת הרישום הראשון שלו בישראל היא השנה הקבועה לצד סוג הרכב וסוג המנוע המותקן בו בטור 4 בתוספת השנייה או לפניה;". |
| תיקון תקנה 2 |  | 1. האמור בתקנה 2 לתקנות העיקריות יסומן (א) ובסופה יבוא:
 |
|  |  |  | "(3) על אף האמור בפסקאות (1) ו-(2), ברכב כבד ישן – ערך בליעת האור עולה על 0.2 יחידות למטר (m-1).  |
|  |  | 1. אחרי תקנת משנה (א) יבוא:
 |
|  |  |  | "(ב) הסרת מסנן חלקיקים בניגוד לתקנה 8(ב), היא גרימת זיהום אוויר בלתי סביר." |
| תיקון תקנה 3 |  | בתקנה 3(2) לתקנות העיקריות, אחרי "בתוספת" יבוא "הראשונה". |
| הוספת תקנה 3א |  | אחרי תקנה 3 לתקנות העיקריות יבוא: |
|  |  | "דירוג רכב מנועי | 3א. | דירוג רכב מהסוגים המנויים בתוספת השנייה, יהיה אחד מאלה – |
|  |  |  |  |  |  |  | 1. דרגה א' "רכב נקי" – רכב נקי כהגדרתו בסעיף 77א(א) לפקודת התעבורה [נוסח חדש][[5]](#footnote-6) כמפורט בטור 8 בתוספת השנייה;
 |
|  |  |  |  |  |  |  | 1. דרגה ב' "רכב מופחת זיהום" – כל אחד מאלה:
 |
|  |  |  |  |  |  |  |  | 1. רכב ששנת הרישום הראשון שלו בישראל היא השנה הקבועה לצד סוג הרכב וסוג המנוע המותקן בו בטור 7 בתוספת השנייה או לאחריה;
 |
|  |  |  |  |  |  |  |  | 1. רכב שהותקן בו מסנן חלקיקים;
 |
|  |  |  |  |  |  |  |  | 1. רכב המונע בגז טבעי ויועד לכך בעת ייצורו;
 |
|  |  |  |  |  |  |  | 1. דרגה ג' "רכב רגיל" – רכב ששנת הרישום הראשון שלו בישראל היא בשנים הקבועות לצד סוג הרכב וסוג המנוע המותקן בו בטור 6 בתוספת השנייה;
 |
|  |  |  |  |  |  |  | 1. דרגה ד' "רכב מזהם" - רכב שמותקן בו מנוע דיזל ששנת הרישום הראשון שלו בישראל היא השנה הקבועה לצד סוג הרכב וסוג המנוע המותקן בו בטור 5 בתוספת השנייה או לפניה, למעט רכב שהותקן בו מסנן חלקיקים."
 |
| תיקון תקנה 5 |  | בתקנה 5(א) לתקנות העיקריות, בסופה יבוא : |
|  |  |  | "(4) לעניין רכב כבד ישן – בדיקה כי הותקן ברכב מסנן חלקיקים; |
|  |  |  | (5) לעניין רכב שהותקן בו מסנן חלקיקים – בדיקה לעניין עמידה בערך בליעת אור בתוצאה נמוכה מ-0.2 יחידות למטר (m-1)." |
| תיקון תקנה 6 |  | בתקנה 6 לתקנות העיקריות – |
|  |  |  | 1. אחרי תקנת משנה (א) יבוא:
 |
|  |  |  |  | "(א1) מכון רישוי יסמן רכב מזהם באמצעות הדבקת תווית שתוצג על שמשת הרכב הקדמית ולא תוסר משמשת הרכב כל עוד לא הותקן בו מסנן חלקיקים; הממונה רשאי להורות כי תווית כאמור תהיה ניתנת לזיהוי באמצעים אלקטרוניים, ובלבד שהשימוש בה יהיה למטרות של הפחתת זיהום אוויר בלבד." |
|  |  |  | 1. בתקנת משנה (ב), בסופה יבוא "ואם הוא רכב מזהם – הוא מסומן בתווית כאמור בתקנת משנה (א1)".
 |
| תיקון תקנה 8 |  | בתקנה 8 לתקנות העיקריות - |
|  |  |  | 1. במקום כותרת השוליים יבוא "התקנת אמצעים להפחתת זיהום אוויר והסרתם";
 |
|  |  |  | 1. האמור בה יסומן (א) ואחריו יבוא:
 |
|  |  |  |  | "(ב) לא יפעיל אדם רכב כבד ישן מבלי שמותקן בו מסנן חלקיקים. |
|  |  |  |  | (ג) לא יסיר אדם מסנן חלקיקים שהותקן ברכב בעת ייצורו, או מסנן חלקיקים שחלה חובה להתקינו לפי הוראות תקנות אלה, אלא אם כן ההסרה נועדה לניקוי, לתיקון או להחלפה של המסנן או לצורך גריטתו של הרכב." |
| תיקון תקנה 11 |  | בתקנה 11 לתקנות העיקריות – |
|  |  |  | 1. במקום האמור בכותרת השוליים יבוא "סייגים לתחולה".
 |
|  |  |  | 1. אחרי תקנת משנה (ג) יבוא:
 |
|  |  |  |  | "(ג1) מבלי לגרוע מתקנות משנה (א) עד (ג), תקנות אלה יחולו על כלי רכב בעל רישיון רכב צבאי בשינויים אלה: |
|  |  |  |  |  | 1. בתקנה 1, הגדרת "רכב כבד ישן" תיקרא -
 |
|  |  |  |  |  |  | ""רכב כבד ישן" - כלי רכב בעל רישיון רכב צבאי במעמד סדיר שמותקן בו מנוע דיזל, אשר שנת ייצורו היא עד שנת 2005, צבעו לבן על פי רישיון הרכב: והוא אחד מאלה: |
|  |  |  |  |  |  |  | 1. משקלו הכולל המותר עולה על 12,000 קילוגרם;
 |
|  |  |  |  |  |  |  | 1. יש בו 8 מושבים או יותר מלבד מושב הנהג."
 |
|  |  |  |  |  | 1. תקנה 3א לא תחול על כלי רכב בעל רישיון רכב צבאי, למעט פסקת משנה (4) אשר תיקרא -
 |
|  |  |  |  |  |  | "דרגה ד' "רכב מזהם" – כלי רכב בעל רישיון רכב צבאי במעמד סדיר שמותקן בו מנוע דיזל, ואשר שנת ייצורו היא עד שנת 2005, וצבעו לבן על פי רישיון הרכב.". |
|  |  |  | 1. בסופה יבוא:
 |
|  |  |  |  | "(ה) הוראות תקנות אלה לעניין רכב כבד ישן לא יחולו על רכב כאמור שעל פי רישיון הרכב הוא רכב עבודה כיבוי ושיש בידו רישיון רכב ערב יום התחילה של תקנות אלה.". |
| תיקון התוספות |  | בתוספת לתקנות העיקריות, בכותרת אחרי "תוספת" יבוא "ראשונה", ובסופה יבוא: |
|  |  | "תוספת שנייה |
|  |  | (הגדרת "רכב כבד ישן" ותקנה 3א(3)) |
|  |  | בתוספת זו – |
|  |  |  | "גז" – למעט גז טבעי המניע רכב שיועד לכך בעת ייצורו; |
|  |  |  | "סוג רכב" – כמשמעותו בתקנה 271א לתקנות התעבורה, התשכ"א–1961[[6]](#footnote-7). |
|

|  |  |  |  |  |  |  |  |
| --- | --- | --- | --- | --- | --- | --- | --- |
| **טור 1 מספר** | **טור 2 סוג רכב** | **טור 3** **סוג המנוע המותקן ברכב**  | **טור 4****"רכב כבד ישן"** | **טור 5 דרגה ד'****"רכב מזהם"** | **טור 6** **דרגה ג'****"רכב רגיל"** | **טור 7****דרגה ב'****"רכב מופחת זיהום"** | **טור 8****דרגה א' "רכב נקי"** |
| **שנת רישום הרכב לראשונה בישראל** | רכב נקי כהגדרתו בפקודת התעבורה |
| **עד שנה** | **עד שנה** | **בשנים** | **משנה** |
|  | 1 Mבסיווג משנה פרטי | - | - | עד 2014 | 2015 |
|  | 1M למעט סיווג משנה פרטי | דיזל | - | 2004 | 2005 עד 2014 | 2015 |
| בנזין או גז | - | - | עד 2014 |
|  | N1 | דיזל | - | 2006 | 2007 עד 2015 | 2016 |
|  | בנזין או גז | - | - | עד 2015 |
|  | N2 | דיזל | - | 2005 | 2006 עד 2015 | 2016 |
|  | בנזין או גז | - | - |
|  | N3 | דיזל | 2005 | 2005 | 2006 עד 2012 | 2013 |
|  | M2 |
|  | M3 |
|  | N3 | בנזין או גז | - | - | עד 2012 |
|  | M2 | - |
|  | M3 | - |

 |
|  |  | "תוספת שלישית |
|  |  | (תקנה 1, הגדרת "מסנן חלקיקים") |
|  |  | 1. ארגון VERT - Verified Emission Reduction Technology (Switzerland);
 |
|  |  | 1. הסוכנות למשאבי אוויר של מדינת קליפורניה (CARB- California Air Resources Board);
 |
|  |  | 1. הסוכנות להגנת הסביבה בארצות הברית (EPA- Environmental Protection Agency) .
 |
|  |  | 1. המשרד להגנת הסביבה בשוויץ (FOEN)"
 |
| תחילה והוראת מעבר |  | 1. תחילתן של תקנות אלה, למעט האמור בתקנת משנה (ב), שישה חודשים מיום פרסומן (להלן – יום התחילה).

הצעת הייעוץ המשפטי לוועדה: תחילתן של תקנות אלה, למעט האמור בתקנת משנה (ב), שמונה עשר חודשים מיום פרסומן. |
|  |  | 1. תחילתה של תקנה 11(ג1) לתקנות העיקריות, כנוסחה בתקנה 9 לתקנות אלה, 3 שנים מיום פרסומן ובתקופה שעד לתחילתה של התקנה האמורה לא יחולו תקנות אלה על כלי רכב בעל רישיון רכב צבאי.
 |

 \_\_\_\_\_\_\_\_\_\_\_\_\_\_\_\_\_\_\_\_\_\_\_

  **זאב אלקין**

  **השר להגנת הסביבה**

\_\_\_\_\_\_\_\_\_\_\_ התשע"ח

(\_\_\_\_\_\_\_\_\_\_\_\_\_ 2018)

(חמ 3-1261-ת1)

1. ס"ח התשס"ח, עמ' 752, התשע"ב, עמ' 450. [↑](#footnote-ref-2)
2. ס"ח התשכ"ח, עמ'204; התשנ"ח, עמ' 329. [↑](#footnote-ref-3)
3. ס"ח התשל"ז, עמ' 226, התשע"ז, עמ' 331 [↑](#footnote-ref-4)
4. ק"ת התשע"ב, עמ' 1592. [↑](#footnote-ref-5)
5. דיני מדינת ישראל, נוסח חדש מס' 7, עמ' 173 ; ס"ח התשס"ח, עמ' 208. [↑](#footnote-ref-6)
6. ק"ת התשכ"א, עמ' 1425; התשע"ז, עמ' 764. [↑](#footnote-ref-7)